تورکیه جمهوریتی ایچکی ایشلر وزیرلیگی آفت و عاجل وضعیتلر باشقرووی تامانیدن افغانستانده یوز بیرگن قتّیق ییر قیمیرلش حادثه سیدن سلبی تاثیرلنگن 250 عایله گه آذیق – اوقات یاردم ایتیب بیریلدی.
ییر قیمیرلش حادثه سی اینگ کوپ زیان ییتکیزگن پکتیکا ولایتی نینگ گیان تومنیده اوی – جایلری ویران بولیب کیتگن 250 ته عایله گه آذیق – اوقات یاردم ایتیب بیریلدی.
آفت گروهی مسؤلی تونچ ایلی ولایت باشلیغی جمع ایردوغان ؛
"یخشیلیک ریلی دایره سیده ییر قیمیرلش و سیل یوز بیرگن منطقه لرگه یاردملریمیز دوام ایته دی. شونده ی بولیب تمیزلیک موادلری هم یاردم ایتیب بیره میز" دیدی.
پاکستان چیگره سیگه انچه یقین جایده جایلشگن منطقه نینگ یولی نینگ قیینچیلیگی بوییچه بیانات بیرگن ایردوغان شولرنی ایتدی:
"قیین یولاوچیلیک بولدی. سیللر یوللرنی یاپیب قویگن حالده ییر قیمیرلش حادثه سی سلبی تاثیر قالدیرگن قرداشلریمیزگه سیل سوولری و چقمه – چقور یوللرنی اوتیش گه مجبور ایدیک. افغانستان خلقی نینگ تورکیه گه قره ته صمیمی تویغولریگه جواب بیردیک. تورکیه اداره لری و خلقی هردایم افغانستان خلقی نینگ یانیده بولیش گه دوام ایته دی" دیدی.
میلادی 22 جون تاریخیده یوز بیرگن 5،9 رشتر ییر قیمیرلش حادثه سی باعث 1200 اطرافیده انسان حیاتینی یوقاتگندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
